Diari Oficial de la Generalitat Valenciana


Sumari del DOGV 9961, del 21-10-2024 (2024/10346)

RESOLUCIÓ de 16 d’octubre de 2024, per la qual es nomenen vocals en el Consell Social de la Universitat Miguel Hernández d'Elx.
-------------------------------------------------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/10751

CVE
:   IRWU-Q-4309-35854

Data del document
:   16-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

La Llei orgànica 2/2023, de 22 de març, del sistema universitari, assigna a les comunitats autònomes la competència per a regular la composició i el funcionament del Consell Social, garantint la presència de persones proposades pels diferents sectors representatius de la vida econòmica, social i cultural de l'entorn, coneixedores de l'activitat i dinàmica universitàries, i també l'absència de conflicte d'interessos amb la universitat.

La Llei 2/2003, de 28 de gener, de consells socials de les universitats públiques valencianes, regula en el seu article 5 la seua composició, establint en l'apartat 4.b que tres vocals seran designats per la persona que posseïsca la titularitat de la conselleria competent en matèria d'universitats, i en l'apartat 4.c que un vocal serà designat pel membre del Consell de la Generalitat competent en matèria d'investigació, desenrotllament i innovació tecnològica. Estos vocals segons l'article 6 de l’esmentada llei, seran nomenats per la persona que posseïsca la titularitat de la conselleria competent en matèria d'universitats. Al seu torn, l'article 7 disposa que el mandat dels vocals del Consell Social que representen els interessos socials tindrà una duració de quatre anys, a comptar des de la publicació del seu nomenament en el *Diari Oficial de la Generalitat Valenciana*, i podran ser novament designats per un altre període igual consecutiu, per una sola vegada. Els vocals que representen els interessos socials perdran la seua condició per expiració del període de mandat, defunció o declaració d'incapacitat, renúncia, revocació per qui els va designar o apreciació per part del Consell Social de causa d'incompatibilitat. En estos casos, el mandat del nou membre designat tindrà una duració igual al mateix temps que reste per complir a aquell membre que substituïsca.

En data de 25 de setembre de 2024, el president del Consell Social de la Universitat Miguel Hernández d'Elx proposa la renovació dels vocals Rafael Bernabéu Esclapez i María José Boix Fluxá, designats segons l’esmentat article 5.4.b, i de Juan Jesús Vicente Amorós, designat segons el que s'establix en l'article 5.4.c de la referida llei. Tots ells nomenats mitjançant l’Orde 12/2019, de 14 de novembre (DOGV núm. 8687, de 28.11.2019), de la Conselleria d'Innovació, Universitats, Ciència i Societat Digital.

Així mateix, proposa la designació de Laura Vicente Gómez com a vocal, segons l'article 5.4.b, en substitució d'Ana Maruenda Sanchiz, nomenada mitjançant l’esmentada orde.

Vist l'exposat, de conformitat amb els articles 5.4, apartats b i c, 6.1 i 7 de la Llei 2/2003, de 28 de gener, de consells socials de les universitats públiques valencianes; vista la proposta del president del Consell Social de la Universitat Miguel Hernández d'Elx, i en virtut de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, actualment Conselleria d'Educació, Cultura, Universitats i Ocupació, de conformitat amb la correcció d'errors del Decret 17/2024, de 12 de juliol, del president de la Generalitat, pel qual es determina el nombre i la denominació de les conselleries i les seues atribucions,

RESOLC

*Primer*

Nomenar com a vocals del Consell Social de la Universitat Miguel Hernández d'Elx, en representació dels interessos socials i designats pel conseller d'Educació, Cultura, Universitats i Ocupació, Rafael Bernabéu Esclapez, M. José Boix Fluxá i Juan Jesús Vicente Amorós, tots ells per renovació del mandat.

*Segon*

Nomenar com a vocal del Consell Social de la Universitat Miguel Hernández d'Elx, en representació dels interessos socials i designat pel conseller d'Educació, Cultura, Universitats i Ocupació, Laura Vicente Gómez, en substitució d'Ana Maruenda Sanchiz.

*Tercer*

El mandat tindrà una duració de quatre anys, a comptar de la publicació del seu nomenament en el *Diari Oficial de la Generalitat Valenciana*, i tindrà efecte des del mateix dia de la seua publicació.

De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la resolució, que posa fi en la via administrativa, podrà ser recorreguda potestativament en reposició o bé caldrà plantejar directament un recurs contenciós administratiu en els terminis i davant els òrgans que s'indiquen a continuació:

a) El recurs de reposició ha d'interposar-se davant el conseller d'Educació, Cultura, Universitats i Ocupació en el termini d'un mes a comptar de l'endemà de ser publicada en el *Diari Oficial de la Generalitat Valenciana*.

b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el *Diari Oficial de la Generalitat Valenciana*.

  

València, 16 d'octubre de 2024

José Antonio Rovira Jover

Conseller d’Educació, Cultura, Universitats i Ocupació